केंद्रीय जांच ब्यूरो (सीबीआई) ने पश्चिम बंगाल में करोड़ों रुपये के सारदा घोटाले की जांच के सिलसिले में दस्तावेज हासिल करने और कुछ मुद्दों पर स्पष्टता के लिए विशेष जांच दल (एसआईटी) के सदस्यों के साथ बैठक की मांग की है। पहले एसआईटी ही इस मामले की जांच कर रही थी। सीबीआई प्रवक्ता ने कहा, 'हम सारदा घोटाले की जांच में आगे बढऩा चाहते हैं जिसके लिए सीबीआई एसआईटी के सदस्यों के साथ बैठक करना चाह रही है। एसआईटी के विभिन्न सदस्य फिलहाल विभिन्न पदों पर हैं।'